DNPS26: Andet Johannesbrev 1 | SKRIFTEN
Home / Den nye pagts skrifter 1926 / DNPS26: Andet Johannesbrev 1
DNPS26: Andet Johannesbrev 1
1 Fra den Gamle til en Husmoder af de udvalgte og til hendes Børn. Dem som jeg — og ikke jeg alene, men ligesaavel alle de, der kender Sandheden — Sandheden tro har kær
2 for den Sandheds Skyld, som bliver i os og skal til evig Tid blive ved at følge os.
3 Med os være Naade, Barmhjertighed og Fred fra Gud Fader og fra Jesus Kristus, Faderens Søn i Sandhedstroskab og Kærlighed!
4 Det har været mig en stor Glæde at træffe Børn af dig, som Sandheden tro lever saadan, som vi fik Faderbud derom.
5 Og nu som før beder jeg dig — ikke som om jeg her skrev dig et nyt Bud, nej det, som vi havde fra Begyndelsen: om at vi skal elske hverandre.
6 Og Kærligheden er netop det at leve efter hans Befalinger. Buddet kræver, at I skal leve i det, saadan som I fra Begyndelsen fik det at høre.
7 For der er kommen saa mange, der leder vild, ud i Verden, de som ikke bekender, at Jesus Kristus kommer i kødelig Virkelighed. Det er den, som leder vild, og Modkristen.
8 Hold Øje med jer selv, at I kan høste den fulde Løn, og ikke al jeres Umage skal være spildt.
9 Hver den, som ikke kan slaa sig til Ro dermed og blive i Kristus’ Lærdom, har ingen Gud. Den, som bliver i Lærdommen, har baade Faderen og Sønnen.
10 Hvis der kommer nogen til jer, som ikke fører den Lærdom, saa skal I ikke aabne jeres Hjem for ham og ikke byde ham velkommen.
11 For den, der byder ham velkommen, er medskyldig i hans onde Gerninger.
12 Jeg har meget at skrive til jer. Men jeg er bleven enig med mig selv om, at jeg vil ikke bruge Papir og Blæk. Derimod haaber jeg paa at komme til jer og tale mundtlig med jer, for at der ikke skal mangle noget i vor Glæde.
13 Jeg skal hilse dig fra din Søsters, den udvalgtes Børn.
Tagged with: DNPS26: Andet Johannesbrev